Miikka Ruokanen:
 
Ensimmäinen adventtisunnuntai
Room. 13:11-14
 
Saarna Tuomasmessussa Helsingin Mikael Agricolan kirkossa 3.12.2006
Valtakunnallinen lähetys: Radio Dei

23-vuotias Pieni Hopea on siro, kaunis ja kirkassilmäinen teologian opiskelijatyttö Nanjingin teologisessa seminaarissa Kiinassa. Opiskelulukukausien aikana hän joka nousee joka aamu viimeistään klo 7… (päivän rutiinien kuvaus).
 
Pieni Hopea on kotoisin Zhejiangin maakunnan Shuyangin alueelta. Uskovia siellä on 150.000 ja yksi pappi! Lisäksi on 7 vanhinta, joilla on oikeus kastaa. Lisäksi on vielä useita maallikkosaarnaajia. Alueella on 364 kirkkoa! Yhden papin pitäisi vuoden jokaisena päivänä saarnata eri kirkossa ehtiäkseen käydä alueensa jokaisessa kirkossa kerran vuodessa! 
 
Ja lisää kristittyjä tuolla alueella kastetaan tuhatmäärin joka vuosi, ja uusia kirkkoja rakennetaan kaiken aikaa. Joka päivä jossain päin Kiinaa nousee uusi kirkko. Joka vuosi kastetaan kaksi miljoonaa kiinalaista kristityiksi. On kysymys maailman nopeimmin kasvavasta kirkosta.
 
Pienellä Hopealla ei ole ongelmia sen suhteen, miten hän kokisi elämänsä mielekkääksi! Hennolla tytöllä on suuri kutsumus: häntä odottaa jo valmis pikkupappila alueen päätaajaman uuden kirkon siipirakennuksessa. Tällä maailman nopeimmin kasvavalla, nyt 20-miljoonaisella kirkolla on vain pari tuhatta pappia - tarve paimenista on huutava.
 
Pienen Hopean äiti, leskirouva Chen, menee kirkkoon joka sunnuntaiaamu klo 6, koska hänen pitää ehtiä töihin jo klo 7 paikkeilla. Miljoonien kiinalaisten tapaan hän tekee töitä seitsemän päivää viikossa aamuseitsemästä iltamyöhään 360 päivää vuodessa, vain kiinalaisen uudenvuoden aikana on vajaan viikon loma! Samalla kirkolla pidetään yhden ja saman sunnuntain aikana neljä jumalanpalvelusta, kaikkiaan 5.000 ihmistä käy päivän aikana tuossa kirkossa.
 
*******
Itse menin Kiinaan ensi kerran tasan 10 v. sitten. Minulle kävi niin onnellisesti ja onnettomasti, että rakastuin tuohon kansaan ja maahan. Olen sen jälkeen työskennellyt siellä eri jaksoissa 5 vuotta vierailevana professorina yliopistoissa teologiaa opettaen ja nyt myös seminaareissa pappeja kouluttaen. Palasin elokuussa vaimoni Li Junin kanssa Suomeen Nanjingin teologisesta seminaarista, jossa toimimme kaksi vuotta, ne olivat elämäni parhaat vuodet. 
 
Palattuamme Suomeen Väätäisen Liisa soitti minulle ja pyysi saarnaamaan Tuomasmessuun. Aloin pohtia tiivisti, onko minulla mitään sanottavaa teille, rakkaat ystävät. Olen pitkin syksyä miettinyt tätä ja yksi asia on tullut vahvasti mieleeni. 
 
Kun on saanut elää keskellä nuorta, vahvasti kasvavaa ja terveen hengellistä kirkkoa, minusta tämä meidän länsimainen kirkollinen menomme näyttää entistä enemmän MAALLISTUNEELTA ja ihmiskeskeiseltä kristillisyydeltä:
 
-Meidän suurin ilomme ei ole enää se, että nimemme on kirjoitettuna Taivaan Kirjaan.
-Me emme enää jokapäiväisessä elämässämme kysy yli kaiken, mikä on Jumalan tahto, miten me voisimme parhaiten palvella häntä ja hänen Valtakuntaansa.
 
Meidän kristillisyytemme on eräänlaista PSYKOUSKONTOA:
-Ajattelemme, että kristinuskon tärkein tehtävä on auttaa meitä elämän hallintaan, kehittämään elämäntaitojamme, toteuttamaan itseämme, ohjaamaan ihmissuhteitamme, kaikin kehittymään ja kasvamaan ihmisinä. Saamaan elämästä entistä suurempaa tyydytystä uskon avulla. Yhteiskunta toivoo, että kirkko ylläpitää yleistä moraalia, tekee meistä eettisiä olentoja.
 
-Ei noissa tavoitteissa ole mitään pahaa, ne varmastikin kuuluvat Jumalan meille lahjoittamaan ihmisyyteen.
-Mutta ongelma on se, että iankaikkinen ja hengellinen kutsumuksemme on tullut meille etääksi ja vieraaksi.
-Näitä seikkoja painottava Kiinan kirkko kasvaa vuosittain kahdella miljoonalla jäsenellä, meidän länsieurooppalainen psykokirkkomme menettää miljoona jäsentään vuosittain!
 
*******
 
Iankaikkisesta ja hengellisestä kutsumuksestamme meitä tänä adventtisunnuntaina muistuttaa väkevästi apostoli Paavali tämän päivän epistolassa:
 
(REFEROI JA KOMMENTOI)
 
HERÄTKÄÄ HYPNOOSISTA! hän sanoo.
-tämä maailma hypnotisoi meidät, unettaa meidät: raha, ura, kilpailu, vertailu, nautinnot
 
ELÄMÄ ON JO PITKÄLLE KULUNUT: AIKAA ON VÄHÄN, MITEN KÄYTÄT SEN?
 
PAAVALIN INDIKATIIVI JA IMPERATIIVI: Kun Jumala on teitä näin paljon rakastanut, tehkää siitä käytännölliset johtopäätökset, älkää haaskatko elämäänne turhuuteen!
 
PUKEKAA PÄÄLLENNE KRISTUS: ALBA (vrt. Ilmestyskirjan valkopukuiset); Kristus on meidän vanhurskautemme ja pyhyytemme.
Paavali tarkoittaa: antakaa Kristuksen pestä teidät synnistänne ja täyttää teidät Pyhällä Hengellään palvelemaan Jumalaa eikä omia himojamme.
 
*******
 
Hyvät ystävät, ei meidän pappiparkojen saarnoista yleensä jää paljoa kuulijoiden mieleen. En minäkään voi toivoa paljoa tältä saarnaltani. Mutta toivon, että muistaisitte yhden lauseen. Tämä on minulle rakas lause, jonka olen oppinut Lapin herättäjältä Lars Leevi Laestadiukselta. Paavalin ja Ilmestyskirjan kieltä käyttäen Laestadius sanoo:
 
SE ON SUURTA JUMALAN ARMOA, ETTÄ HÄN ON MINUSTA PERKELEEN HUORASTA TEHNYT KARITSAN MORSIAMEN!
 
Se on suura Jumalan armoa, että hän on SINUSTA Perkeleen huorasta tehnyt Karitsan morsiamen!
 
Me olemme kaikenlaisen USKOTTOMUUDEN erikoisosaajia (puoliso, vanhemmat, lapset, työtoverit, työnantaja jne.)
 
-Mutta Kristus on verellään pessyt meidät puhtaiksi, vitivalkoisiksi, niin kuin tämä ALBA.
-Meidät on KASTEESSA hänen kanssaan ristiinnaulittu ja herätetty uuteen, ikuiseen elämään, kuten Paavali opettaa Room. 6.
-Jokaisella PYHÄLLÄ EHTOOLLISELLA, myös tänäänkin, Kristus vahvistaa oman läsnäolonsa meissä: "Joka syö minun...
 
Me olemme taivaan kansalaisia. Nimemme on Elämän kirjassa. Olemme matkalla oikeaan suuntaan, ikuiseen Kaupunkiin. 
Emmekö me halua, niin kuin nuo rakkaat opiskelijani siellä Nanjingin seminaarissa, kysyä yli kaiken:
 
MITEN MINÄ VOIN PALVELLA SINUA, HERRANI JA VAPAHTAJANI?
MITÄ SINÄ HALUAT MINUN TEKEVÄN? 
MINNE SINÄ HALUAT MINUT LÄHETTÄÄ?
 
Rakkaat sisaret ja veljet. Minua suuresti ilahduttaa ja lohduttaa se, että nuo kiinalaiset oppilaani jatkuvasti rukoilevat minun, vaimoni ja myös tämän Tuomaskansan ja Suomen kristittyjen puolesta. He ovat nähneet Tuomasmessun videolta. Saan lähes päivittäin heiltä tekstiviestejä ja emaileja, jossa he siunaavat meitä kaikkia. Eikö ole mahtavaa - meillä on toivoa!!!